Държавен вестник, бр. 19, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й 19
11. изготвя длъжностните характеристики на
работещите в агенцията;
12. образува, води и прекратява досиетата на
работещите в агенцията;
13. организира и осъществява деловодната дей-
ност и осигурява опазването и съхраняването на
документите, текущите преписки и архивите.
Чл. 13. Дирекция “Управление на недвижи-
мата собственост”:
1. създава и актуализира единна база от дан-
ни за предоставените на агенцията държавни
недвижими имоти;
2. разработва и прилага система за управле-
ние на недвижимата собственост и на принад-
лежащите към нея технически съоръжения;
3. изготвя договорите за наем с клиенти на
агенцията;
4. контролира изпълнението на договорите
по т. 3;
5. дава консултации и оказва съдействие на
клиентите на агенцията във връзка с наемане-
то на недвижими имоти;
6. организира поддържането на хигиената в
сградния фонд.
Чл. 14. Дирекция “Поддръжка на сградния
фонд”:
1. изготвя технически задания, проектос-
метна документация и друга строително-тех-
ническа документация и информация, необ-
ходима за организирането и провеждането на
процедури за възлагане на обществени поръч-
ки за строително-ремонтни работи в недви-
жимите имоти, предоставени на агенцията за
стопанисване и управление;
2. извършва инвеститорски контрол върху
отчитането, заплащането и приемането на из-
вършените строителни и ремонтни работи;
3. организира отстраняването на повредите
в техническата инфраструктура, инсталациите
и обзавеждането на сградния фонд при възник-
ване на аварии;
4. извършва текущ ремонт на техническата
инфраструктура, инсталациите и обзавеждане-
то на сградния фонд.
Чл. 15. Дирекция “База за отдих и възстано-
вяване”:
1. организира стопанисването и управлени-
ето на почивната база на Министерството на
външните работи и отдиха на работещите в
министерството, в агенцията и на други лица;
2. осъществява стопанисването на диплома-
тическия спортен комплекс в Бояна;
3. организира дейността на Дипломатичес-
ки клуб “Бояна”.
Чл. 16. Дирекция “Сигурност и охрана”:
1. осигурява охраната и спазването на про-
пускателния режим в обектите, включени в
сградния фонд на агенцията;
2. контролира спазването на правилата за
вътрешния ред в обектите по т. 1 и взаимодейс-
тва с компетентните органи за предотвратява-
не и отстраняване на нарушенията;
3. осъществява превантивна дейност с цел
недопускане извършването на престъпни посе-
гателства спрямо имуществото и персонала на
агенцията и на нейните клиенти.
Г л а в а  т р е т а
ОРГАНИЗАЦИЯ НА РАБОТАТА
В АГЕНЦИЯТА
Чл. 17. Служителите в агенцията, заемащи
ръководни длъжности, съобразно възложени-
те функции и задачи на ръководеното от тях
административно звено:
1. възлагат задачи на работещите в звеното,
контролират и отговарят за тяхното срочно и
качествено изпълнение;
2. осигуряват взаимодействието с другите
звена в агенцията в съответствие с установени-
те организационни връзки и разпределението
на дейностите между тях;
3. изготвят ежегодно отчет за дейността на
ръководеното от тях административно звено и
правят предложения за конкретни мерки за
подобряване на дейността в него;
4. предлагат назначаване, повишаване, пре-
местване, стимулиране, санкциониране и ос-
вобождаване на работещите в ръководеното
от тях звено;
5. дават предложения за повишаване на ква-
лификацията на служителите в съответното
звено.
Чл. 18. Държавните служители и лицата,
работещи по трудово правоотношение в аген-
цията, изпълняват възложените им задачи съ-
образно длъжностните си характеристики.
Чл. 19. (1) Документите, изпратени до аген-
цията от държавни органи, от юридически или
физически лица, се завеждат във входящ регис-
тър, като се отбелязват датата на получаването
им и входящ номер.
(2) При завеждането на документите се из-
вършва проверка за наличието на всички мате-
риали, посочени в тях, и се образува служебна
преписка, която се разпределя според адресата
или съдържанието є.
Чл. 20. (1) Изпълнителният директор или
главният секретар разпределя преписките с
резолюция, която съдържа указания, срок за
изработване, дата и подпис.
(2) Ръководителите на звена възлагат с резо-
люция изработването на служебните преписки
на определен служител. При възлагане на повече
от един служител се посочва отговорният от тях.
Чл. 21. Изходящите от агенцията документи
се съставят в 2 екземпляра. Вторият екземпляр
съдържа инициалите и подписа на служителя,
който е изготвил документа, и на ръководителя
на съответното административно звено, като
се посочва и датата.
Чл. 22. (1) Работещите в агенцията могат
да бъдат награждавани с отличия и награди
за образцово изпълнение на служебните си за-
дължения.